**Р Е Ш Е Н И Е № ПВ-6-П/2017г.**

1.Процедурата по реда на глава шеста от Закона за опазване на околната среда за инвестиционно предложение(ИП): **Промяна в инвестиционното предложение: „Изграждане на кариера за добив на баластра във II-ри концесионен участък от концесия „Елаците“, землище на гр. Перущица”, на площ 34,083 дка, свързана с разработване на находището под нивото на подземните води** е започнала с внасяне в РИОСВ–Пловдив на уведомление с вх. № ОВОС- 268/24.11.2015г.от Възложителя „Пътнинженеринг“ ЕООД,гр. Пловдив, ул. „Найчо Цанов“ № 8.

2. На основание чл.4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС–268/01.12.2015г., уведомлението за ИП е изпратено за становище относно допустимостта му спрямо режимите, определени в утвърдени планове за управление на речните басейни (ПУРБ) и планове за управление на риска от наводнения, съгласно чл. 155, ал. 1, т. 23 от Закона за водите в Басейнова Дирекция Източнобеломорски район (БД ИБР). В отговор, в РИОСВ-Пловдив постъпва становище с изх. № КД-04-458/21.12.2015г. на БД ИБР (с копие до Възложителя), с което се изисква представянето на хидрогеоложка характеристика на района на ИП.

С писмо изх. № ОВОС–268/06.01.2016г. становището е препратено на Възложителя с указание за предоставяне на допълнителна информация.

3. Изисканата хидрогеоложката характеристика е внесена от Възложителя с вх. № ОВОС–268/14.01.2016г. в РИОСВ Пловдив (вх. № КД-04-458/28.12.2015г. в БД ИБР Пловдив). С писмо изх. № КД-04-458/18.01.201г. БД ИБР изразяват становище за допустимост на ИП, като обосновават и необходимост от извършване на ОВОС за инвестиционното предложение.

4.На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС–268/28.01.2016г., Възложителят е информиран за следното:

4.1. По отношение на изискванията на глава шеста от Закона за опазване на околната среда /ЗООС/:

Инвестиционното предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за предприемане на необходимите действия, а именно:

* Да представи информация по Приложение № 2 към чл.6 от Наредбата за ОВОС в един екземпляр на хартиен и един екземпляр на цифров носител, както и уведомления до Кмета на Община Перущица и засегнатото население.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.94 от 2012г./.

4.2. По отношение на изискванията на чл. 31 от Закона за биологично разнообразие:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС). От Възложителя е поискано да представи информация на хартиен и цифров носител, съобразена с изискванията на чл.10 от горната Наредба относно най-близката защитена зона BG0000424 „Река Въча Тракия”.

5. С искане вх. № ОВОС–268/17.02.2016г. внася в РИОСВ Пловдив информация за ИП по приложение 2 от Наредбата за ОВОС, с която увеличава добивното поле на кариерата от 34,083 на 72,5 дка. Информацията е изпратена с писмо изх. № ОВОС–268/17.02.2016г. на РЗИ Пловдив за изразяване на становище във връзка определяне степента на значимост на въздействието и риска за човешкото здраве. Със становище изх. № 1440/01.03.2016г. РЗИ Пловдив дефинира възможността от възникване на риск за човешкото здраве при реализирането на ИП.

6. С Решение № ПВ – 31- ПР/17.03.2016г. за преценяване на необходимостта от извършване на ОВОС, Директорът на РИОСВ Пловдив определя да се извърши оценка на въздействието върху околната среда за ИП: „Изграждане на кариера (72.5 дка) за добив на баластра“ във Втори концесионен участък от концесия „Елаците“, землище на гр. Перущица (добивно поле с площ 72.5 дка (72512 м2).

7. С писмо вх. № ОВОС–268/26.01.201г., Възложителят „Пътинженеринг“ ЕООД, гр. Пловдив е поискал прекратяване на провежданата процедура по реда на гл. шеста от ЗООС . Въз основа на изложеното фактическо обстоятелство, на основание чл.56, ал.1 от Административно процесуалния кодекс /АПК/.

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:** Изграждане на кариера (72.5 дка) за добив на баластра“, Местоположение: Втори концесионен участък от концесия „Елаците“, землище на гр. Перущица, община Перущица

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 15.02.2017г.**

*Директор на РИОСВ – Пловдив*